**Szitakötő folyóirat**

**Varga Zoltán Zsolt: Nyúlánk fogfájása című meséjének feldolgozása**

Jelleg: óravázlat

Tantárgy: Magyar irodalom

Tantárgyi kapcsolódás: környezetismeret

Korcsoport: 4. osztály (tanulásban akadályozott tanulók)

Eszközök: Szitakötő folyóirat 60. lapszám, ragasztó, színes képek, szóoszlopok, ragasztó, projektor, laptop, feladatlap, grafit ceruza

|  |  |  |
| --- | --- | --- |
| Idő-keret | Képzési tartalom, tevékenységi forma | Eszközök |
| 10’ | Bevezető rész  **Meseválasztás, hangulati előkészítés**   * + - * A mai mesénk helyszíne az erdő, szereplői az erdei állatok. Lapozzátok át a Szitakötő folyóiratot, s az illusztrációk alapján keressétek meg a mesét! * Mi a mese címe?   Ki a mese írója?  Ki az illusztrátora?  Nevezzétek meg a lerajzolt állatokat!   * Miről szól a mese? Saját élmény megosztása, beszélgetés fogfájásról, fogorvosi vizsgálatról és kezelésről. | Szitakötő folyóirat |
| 30’ | Fő rész  **Szókincsfejlesztés**   * A meséből kigyűjtöttem a ritkán használt szavakat, és néhányhoz képi illusztrációt tettem a táblára. Ragasszátok a szómagyarázatot a szóhoz, és tegyétek mellé a hozzá illő képet!   A csoportmunka közös ellenőrzése.  **Mesehallgatás**   * „Hallgassátok meg a mesét!” Kövessétek a szöveget a folyóiratban! Figyeljétek meg, milyen további, az illusztráción nem látható szereplői vannak a mesének!   **Gondolatok megfogalmazása a mesével kapcsolatban, beszélgetés**   * Milyen további szereplői vannak a mesének? * Irányított kérdések segítségével megbeszéljük miről szólt a mese.   **Keresztrejtvény**   * Ki mondta? Ki mivel segítette, bátorította a fájós fogú nyulat?   **Beszélő nevek**   * A mesékben sok olyan hőssel találkozhatunk, akiknek vezetékneve foglalkozást, tulajdonságot jelent, vagy hétköznapi dolgok nevét jelölik. Ezek mind „beszélő nevek”. * Melyik állatoknak van a mesében beszélő neve? * Találjunk ki a többi szerepelőnek is beszélő nevet! | 1. melléklet  4 szóoszlop, szócsíkok, képek, ragasztó  (csoportmunka 4 csoportban)  Szitakötő folyóirat <https://soundcloud.com/liget/varga-zoltan-zsolt-nyulank-fogfajasa-mese>  Szitakötő folyóirat  2. melléklet  feladatlap vagy  [https://learningapps.org/watch? v=p5tzg2kht23](https://learningapps.org/watch?v=p5tzg2kht23)  füzet, ceruza |
| 5’ | Befejező rész  **Saját élmény megosztása**   * Kinek sikerült már valamilyen fájdalmáról elterelni a figyelmét? * Mi fájt, és hogyan tudtad gyógyszer nélkül csillapítani a fájdalmat?   **Órai munka közös értékelése** |  |

Mellékletek:

1. sz. melléklet:

|  |  |
| --- | --- |
| ambulancia | orvosi rendelés, kezelés bejáró betegek kezelésére kórházban vagy nagyobb rendelőintézetben. |
| asszisztens | orvos mellett dolgozó, és annak munkáját segítő ápoló |
| pirula | golyócska alakú gyógyszer, tabletta |
| tinktúra | gyógynövényből készült gyógyító hatású folyadék, főzet |

|  |  |
| --- | --- |
| külsőleg | bőrre kenve használt szer |
| pofika | arc, arcocska |
| üstök | sűrű hajcsomó a homlok fölött a fejtetőn |
| bal alsó négyes | a fogakat az elhelyezkedésük alapján a szájban számok jelölik |

|  |  |
| --- | --- |
| fabatka, krajcár | keveset érő pénzérme |
| strófa | versszak |
| rigmus | rímes mondóka, rövid, tréfás vers |
| leforrázva baktatott | megszégyenülten sétált |

|  |  |
| --- | --- |
| olvasztókemence | érc vagy üveg olvasztásra alkalmas kemence |
| feketenadálytő | fájdalomcsillapító, gyulladáscsökkentő gyógynövény |
| bronzöntő | bronzból öntött, készített tárgyak készítésével foglalkozó mester |
| lapító | vágódeszka |

|  |  |
| --- | --- |
| Mi az a fabatka, amiről eddig csak azt tudtuk, hogy keveset ér? - Dívány | Gyógyír és méreg egyben – a fekete nadálytő - Kertlap Kertészeti Magazin &  Kertészeti Tanfolyamok |
| При какой температуре плавится железо, температура плавления черных,  цветных металлов и некоторых сплавов | Se você toma remédio com leite, está cometendo um grande erro: veja jeito  certo | Tasaudavel Saúde | Tasaudavel |
| Nqma :: Как са изглеждали древните българи, и с какво е специфична  прическата Чумбас у тях |  |

fabatka, krajcár feketenadálytő

olvasztókemence pirula

üstök bal alsó négyes

2. sz. melléklet

**Vízszintes:**

**2.** „Bemehetnék a városba gyógyszerért, de…nekem nincs egy árva fabatkám sem.”

**4.** „Nekünk nincs fogunk, így fogfájásunk sincs.”

**5.** „Szívesen kihúzom a fájós fogad.”


**6**. „Nekem is nagyon fáj a fogam egy kis tyúkhúsra.”

**Függőleges:**

**1.** „Sajnos kifogytunk belőle, csak holnap kapunk a városból.”

**3.** „ Mi tűrjük a fájdalmat, nem élünk pirulával.”

**7.** „Én, ha valamim fáj, de nincs gyóygszerem, megpróbálom eleterelni a figyelmem a fájdalomról.”



Megfejtés:

